Държавен вестник, бр. 79, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  79
да увеличи приходите с повече от 10 % в 
сравнение с предходната счетоводна година, 
като се изключи ефектът от увеличаването 
на трафика и след корекция за инфлацията, 
измерена с промените в хармонизирания 
индекс на потребителските цени (ХИПЦ) в 
ЕС, от който се изключат енергията и непре­
работените храни, публикуван от Комисията 
(Евростат).“
2. Параграф 2 се изменя така:
„§ 2. Наредбата въвежда изискванията на 
Директива 1999/62/ЕО на Европейския пар­
ламент и на Съвета от 17 юни 1999 г. относно 
таксуването на превозни средства за използ­
ване на пътни инфраструктури (ОВ, L 187 
от 20 юли 1999 г.), Директива (ЕС) 2022/362 
на Европейския парламент и на Съвета от 
24 февруари 2022 г. за изменение на директиви 
1999/62/ЕО, 1999/37/ЕО и (ЕС) 2019/520 от­
носно таксуването на превозни средства за из­
ползване на определени инфраструктури (OB, 
L 69 от 4 март 2022 г.), Директива 2004/52/ЕО 
на Европейския парламент и на Съвета от 
29 април 2004 г. за оперативната съвместимост 
на електронни системи за пътно таксуване 
в Общността (ОВ, L 166 от 30 април 2004 г.) 
и Директива (ЕС) 2019/520 на Европейския 
парламент и на Съвета от 19 март 2019 г. за 
оперативната съвместимост на електронни 
системи за пътно таксуване и за улесняване 
на трансграничния обмен на информация за 
неплащане на пътни такси в Съюза (OB, L 91 
от 29 март 2019 г.) и осигурява прилагането 
на Регламент за изпълнение (ЕС) 2020/204 
на Комисията от 28 ноември 2019 г. относно 
подробните задължения на доставчиците на 
Европейската услуга за електронно пътно 
таксуване, минималното съдържание на за­
явлението за област на Европейската услуга 
за електронно пътно таксуване, електронни­
те интерфейси, изискванията за съставните 
елементи на оперативната съвместимост и 
за отмяна на Решение 2009/750/ЕО (OB, L 
43 от 17 февруари 2020 г.).“
§ 21. Навсякъде в наредбата думите „съ­
биране на такса за изминато разстояние“ 
и думите „събиране на такси за изминато 
разстояние“ се заменят съответно с „пътно 
таксуване“, думите „бордово устройство“ 
се заменят с „бордова апаратура“, думите 
„бордовото устройство“ се заменят с „бор­
довата апаратура“, думите „съответното 
бордово устройство“ се заменят със „съот­
ветната бордова апаратура“, думите „дадено 
бордово устройство“ се заменят с „дадена 
бордова апаратура“, думите „бордови ус­
тройства“ се заменят с „бордови апаратури“, 
думите „бордовите устройства“ се заменят 
с „бордовите апаратури“ и абревиатурата 
„ЕУЕСТ“ се заменя с „ЕУЕПТ“.
Заключителна разпоредба
§ 22. Постановлението влиза в сила от деня 
на обнародването му в „Държавен вестник“, 
с изключение на § 3, т. 2, буква „б“ и т. 3, 
които влизат в сила от 3 февруари 2026 г.
За министър-председател: 
Гроздан Караджов
Главен секретар на Министерския съвет: 
Габриела Козарева
5272
ПОСТАНОВЛЕНИЕ № 193
ОТ 25 СЕПТЕМВРИ 2025 Г.
за одобряване на вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на иновациите и растежа 
за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдени разходи по области на 
политики/бюджетни програми по бюджета 
на Министерството на иновациите и растежа 
за 2025 г., както следва:
1. намалява утвърдените разходи по „По­
литика в областта на развитието на инвести­
циите и иновациите в подкрепа на растежа на 
българската икономика“, бюджетна програма 
„Насърчаване на иновациите“, с 1 528 000 лв.;
2. увеличава утвърдените разходи по „По­
литика в областта на развитието на инвести­
циите и иновациите в подкрепа на растежа на 
българската икономика“, бюджетна програма 
„Насърчаване на иновациите“, с 955 000 лв., 
в т.ч. показател „Персонал“ със 700 000 лв.;
3. увеличава утвърдените разходи по „По­
литика в областта на развитието на инвести­
циите и иновациите в подкрепа на растежа на 
българската икономика“, бюджетна програма 
„Насърчаване на инвестициите“, с 573 000 лв.
Чл. 2. Намалява максималния размер 
на ангажиментите за разходи, които могат 
да бъдат поети през 2025 г., и максималния 
размер на нови задължения за разходи, които 
могат да бъдат натрупани през 2025 г., със 
700 000 лв.
Чл. 3. Министърът на иновациите и рас­
тежа да извърши съответните промени по 
бюджета на Министерството на иновациите 
и растежа за 2025 г. и да уведоми министъра 
на финансите.